הכי גאים שיש (סדרת טלוויזיה, 2022)

הכי גאים שיש (באנגלית: Queer as Folk) היא סדרת טלוויזיה דרמטית אמריקאית שנוצרה עבורשירות הסטרימינג Peacock.

הסדרה היא עיבוד מחודש של הסדרה "קוויר בעיר", שנוצרה בשנת 1999 על ידי  עבור ערוץ 4 הבריטי, אשר עובדה כבר בעבר עבור הטלוויזיה האמריקאית ל-"הכי גאים שיש" על ידי רשת Showtime ורצה בשנים 2000–2005.

הסדרה שוחררה ב-9 ביוני 2022 וכללה 8 פרקים. הסדרה בוטלה לאחר עונה אחת ב-23 בספטמבר 2022.

תקציר
עלילת הסדרה מתרחשת בניו אורלינס ועוקבת אחר קבוצה מגוונת של חברים, שחייהם משתנים לאחר פיגוע ירי במועדון לילה קווירי בשם "בבילון". חברי וחברות הקבוצה מתמודדים עם , התמכרות, אבל ועוד.

שחקנים ודמויות
 שם השחקן/נית  שם הדמות  אודות הדמות פין ארגוס  מינגוס  תלמיד תיכון א-בינארי השואף להיות מלכת דראג ומתאהב בברודי שהציל את חייו בליל הירי. CG  שאר  בת-זוגה של רות'י. בליל הירי יולדת תאומים, לאחר שהרתה מתרומת זרע של ברודי.   רות'י או'ניל  אישה טרנסקסואלית, בת-זוגה של שאר. חברת ילדות של ברודי. מורה לאנגלית של מינגוס. ריאן או'קונל    אחיו של ברודי, בעל שיתוק מוחין. יוצא מהארון כגיי לאחר שנעצר בעקבות קיום יחסי מין הומוסקסואליים בשירותים ציבוריים. ג'וני סיבילי  נואה הרננדז  עורך דין. לשעבר, בן-זוגו של ברודי. שכל את בן-זוגו דדיוס בליל הירי. דווין ויי  ברודי בומונט  פרוטגוניסט הסדרה. צעיר מורכב שחוזר לגור בניו אורלינס לאחר שעזב לטובת לימודי רפואה, מהם פרש. מנסה לחדש את הקשר עם משפחתו ועם חבריו.

הפקה
פיתוח
בדצמבר 2018, הוכרז שערוץ בראבו האמריקאי החל בפיתוח של ריבוט לסדרת הטלוויזיה הבריטית "קוויר בעיר" עם  שיכתוב ויביים ועם  שיפיק. עם זאת, באוגוסט 2019, הוכרז שהסדרה נמצאת כעת בפיתוח עבור Peacock. באפריל 2021, Peacock אישרו את הפקה הסדרה.

דאן ציין שגלגול זה של הסדרה נוצר בהשראה ישירה של הסדרה המקורית "קוויר בעיר", וקבע שהוא לא לקח בחשבון את העיבוד הקודם של ערוץ שואוטיים.

דאן הרכיב את צוות הכותבים בעודו בבידוד בדירתה של אמו בסנט ג'ונס, ניופאונדלנד ולברדור, בשל מגפת הקורונה. כל צוות הכותבים של הסדרה היה מורכב מלהט"בים. עקב רייטינג נמוך, ב-23 בספטמבר 2022, הסדרה בוטלה לאחר עונה אחת בלבד.

ליהוק
באוגוסט 2021,  הצטרפה לצוות שחקני הסדרה בתפקיד קבוע. בספטמבר 2021, הצטרפו אליה גם קנדיס גרייס, ג'וני סילבילי, דווין ווי, פין ארגוס וריאן או'קונל. בנובמבר 2021, קים קטרל הצטרפה לצוות השחקנים בתפקיד חוזר. בדצמבר 2021, ג'ולייט לואיס, אד בגלי ג'וניור, ארמנד פילדס, כריס רנפרו, אריק גרייז, סאצ'ין בהאט ובניטו סקינר הצטרפו בתפקידים חוזרים. במרץ 2022, הוכרז כי לוקאס גייג', , אולי האסקיבי וקלווין סיברוקס הצטרפו לצוות כשחקנים אורחים.

צילומים
צילומי הסדרה החלו באוקטובר 2021 בניו אורלינס, לואיזיאנה.

הפצה
בארצות הברית הסדרה משודרת החל מה-9 ביוני 2022 ב-Peacock. באוסטרליה הסדרה עלתה לשידור לראשונה על ידי שירות הסטרימינג Stan ב-10 ביוני 2022. בקנדה הסדרה משודרת בערוץ Showcase החל מה-26 ביוני 2022, כחלק מהסכם הפצה בין התאגיד הקנדי Corus Entertainment לבין NBCUniversal, הכולל זכויות הפצה לתוכניות המקור של Peacock. זכויות השידור לסדרה נרכשו גם על ידי Starzplay להפצה בבריטניה ובמדינות נוספות באירופה ובאמריקה הלטינית. בבריטניה, הסדרה עלתה לראשונה ב-1 ביולי 2022, ובטריטוריות האחרות ב-31 ביולי 2022.

תגובות וביקורות
אתר האינטרנט Rotten Tomatoes העניק לסדרה דירוג של 80% עם ציון ממוצע של 7.6/10, בהתבסס על 20 ביקורות מבקרים. על פי דעת רוב המבקרים, נכתב באתר כי הסדרה "מעדכנת בהצלחה את הייצוג הלהט"בי עבור העידן החדש." מבקרים רבים שיבחו את הגיוון של העידן החדש, בהם הגרדיאן, שכתב כי הכי גאים שיש מוצאת דרכים חדשות לספר סיפורים בועטים ולהציג דמויות להט"ביות יוצאות דופן וכי "צוות השחקנים והדמויות מגוון הרבה יותר מהגרסאות הקודמות מבחינת גזע, זהות מגדרית ומיניות". עם זאת, בקרב הציבור הרחב הסדרה לא זכתה להכרה כה נרחבת - באתר Rotten Tomatoes, על פי דעת הקהל, לסדרה דירוש של 44% בלבד. באתר Metacritic, שמשתמשת בממוצע משוקלל, הסדרה קיבלה ציון של 53 מתוך 100 על סמך ביקורות של 8 מבקרים.

בעוד שהמבקרים, ברובם, שיבחו את הסדרה, היו מבקרים שמתחו עליה ביקורות שליליות. כמו כן, הסדרה לא מצא חן בעיני קהל הצופים והסדרה בוטלה לאחר עונה אחת בלבד. קמילה לונג מהטיימס בבריטניה כתבה כי "Peacock הולכת על קו דק בין ייצוג קהילות שוליים לבין ניצול של הטראומה שלהן ... הכי גאים שיש תמיד הרגיש מסוכן ומעניין, כאילו אנחנו מציצים לעולם שאנחנו לא צריכים. האתחול מרגיש מיושן, כאילו אנחנו צופים בדברים שראינו מאה פעמים בעבר." ריצ'רד לוסון, בביקורת שלו ב-"ואניטי פייר", כתב כי "הכי גאים שיש החדרה נקלעת לטרגדיה ... אבל האם זה מה שהכי גאים שיש צריכה להיות? אחרי שצפיתי בכל העונה הראשונה, אני חושב שהתשובה שלי היא לא." כמה מבקרים ציינו שקשה היה להזדהות עם הדמויות, כאשר ב-"בוסטון גלוב" נכתב "יש הרבה רגשות שצפים, והנושאים שעל כף המאזניים ברורים מספיק, אבל אין מספיק עומק לדמויות וחמימות באוויר. הדמויות נראות שקועות בעצמן, ואבוי, סיפורי הרקע והמאבקים שלהן לא ריגשו אותי".

קישורים חיצוניים

הערות שוליים

קטגוריה:דרמות קומיות אמריקאיות
קטגוריה:סדרות דרמה אמריקאיות
קטגוריה:תוכניות להט"ב אמריקאיות
קטגוריה:Peacock: תוכן מקור

קטגוריה:סדרות טלוויזיה אמריקאיות שעלו לשידור בשנת 2022